L 366/88 Jurnalul Oficial al Uniunii Europene 20.12.2014 DECIZII DECIZIA COMISIEI din 9 iulie 2014 privind măsura SA.35668 (13|C) (ex 13/NN) (ex 12/CP) pusă în aplicare de Danemarca şi Suedia în cazul întreprinderii Scandinavian Airlines [notificată cu numărul C(2014) 4532] (Numai textul în limba engleză este autentic) (Text cu relevanță pentru SEE) (2014/938/UE) COMISIA EUROPEANĂ, având în vedere Tratatul privind funcționarea Uniunii Europene, în special articolul 108 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), având în vedere decizia prin care Comisia a decis să inițieze procedura prevăzută la articolul 108 alineatul (2) din Tratatul privind funcționarea Uniunii Europene cu privire la ajutorul SA.35668 (13/C) (ex 13/NN) (ex 12/CP) (), după ce părțile interesate au fost invitate să îşi prezinte observațiile în temeiul dispozițiilor menționate anterior și având în vedere observațiile acestora, întrucât: 1. PROCEDURA (1) La sfârşitul lunii octombrie 2012, Comisia și Autoritatea AELS de Supraveghere („ESA”) au fost contactate la nivel informal de Danemarca, Suedia și Norvegia (denumite, împreună, „statele”) în legătură cu intenția lor de a parti- cipa la o facilitate nouă de credit cu reînnoire automată („noua FCR”) în favoarea Scandinavian Airlines („SAS”, denumită în continuare „grupul SAS” sau „societatea”). La 12 noiembrie 2012, statele au decis să participe la noua FCR, fără a transmite însă Comisiei o notificare oficială cu privire la măsura în cauză. (2) La 14 noiembrie 2012, Comisia a inițiat un caz ex officio cu privire la noua FCR. Comisia a adresat solicitări de informații Danemarcei şi Suediei la 29 noiembrie 2012, 18 decembrie 2012, 28 ianuarie 2013 și 18 februarie 2013, la care a primit răspuns la 6 decembrie 2012, 8 ianuarie 2013, 5 şi 13 februarie 2013 şi, respectiv, la 22 martie 2013. Danemarca și Suedia au furnizat informații suplimentare în cadrul unei scrisori din data de 3 iunie 2013. (3) În plus, la 20 noiembrie 2012, Comisia a primit o plângere din partea Ryanair, urmată de o altă plângere, adre- sată de European Low Fares Airline Association (ELFAA — Asociaţia Europeană a Companiilor Aeriene Low-Cost) la 4 februarie 2013, în legătură cu care Danemarca şi Suedia au formulat observații în cadrul unei scrisori din 22 martie 2013. (4)  Prin scrisoarea din 19 iunie 2013, Comisia a informat Danemarca și Suedia în legătură cu decizia sa de a iniția procedura stabilită la articolul 108 alineatul (2) din Tratatul privind funcționarea Uniunii Europene („TFUE”) cu privire la ajutor (denumită în continuare „decizia de inițiere”). Danemarca şi Suedia au transmis observații cu privire la decizia de inițiere în cadrul unor scrisori din 19 august 2013. (5)  Decizia Comisiei de a iniția procedura a fost publicată în Jurnalul Oficial al Uniunii Europene (?) la 28 septembrie 2013. Comisia a invitat părțile interesate să prezinte observații cu privire la aceste măsuri. () JO C283, 28.9.2013, p. 8. () Ase vedea nota de subsol 1.